اینگیلتره باش ناظیری ترزا می، G20 لیدرلر ایجلا‌سی‌نین گوندمینده ترورلا موباریزه‌نین اوست سیرادا اولماسین‌دان دویدوغو ممنونیتی دیله گتیره‌رک، اؤلکه‌سی‌نین بو موبارزهده باشات بیر رول اوینایاجاغینی سؤیله‌دی.
ایجلاسدا قاتیلماق اوچون گلدیگی آلمانیانین هامبورگ شهرینده اینگیلیس مطبوعاتینا آچیقلاما وئرن می، اینگیلتره‌نین ایجلا‌سدا بین الخالق بیر آکتور اولا‌راق رولونو تام مناسییلا یئرینه گتیرجگینی ایفاده ائتدی.
ایجلاسین گوندمینه باغلی قیمتلندیرمه‌سینده می، ایجلا‌سدا ترورون مالیلشدیریلمه‌سی پروبلمینی گوندمه گتیرجگینی ده ایفاده ائده‌رک، "ترورون بؤیوک مقیاسدا فینانسمانی‌نین یانیندا کیچیک مقیاسلی مالیه‌سینی ده گوندمه گتیره‌جه‌یم. بین الخالق جمعیتین، ترورون فینانسمانی‌نین قارشی‌سی‌نین آلینماسی موضوعسوندا آلا بیله‌جگی تشببوسو اولدوغونا اینانیرام." دئیه دانیشدی.
تورکیه پرزیدنت رجب طیب اردوغانین دا قاتیلدیغی ایجلاس‌دا لیدرلر چوخ سایدا ایکی‌لی تماس دا رئال‌لاش‌دیرا‌جاق. اردوغان ایله می‌ین ایجلاس‌دا گؤروشمه‌سی گؤزلنیلیر.
